గ్రీన్ కార్డులు వారి భార్యాపిల్లలకే జారీమిగతా కుటుంబ సభ్యులకు కుదరదుకొత్త విధానంలో హెచ్1-బీ ఊసు లేదువాషింగ్టన్, అక్టోబరు 9: కఠినమైన వలస విధానాన్ని అమెరికా అధ్యక్షుడు డొనాల్డ్ ట్రంప్ ప్రతిపాదించారు. ప్రతిభ ఆధారంగానే అమెరికాలోకి ఎవరైనా అడుగుపెట్టాలని స్పష్టం చేశారు. దీనివల్ల వేల మంది భారతీయ ఐటీ నిపుణులకు మేలు జరుగుతుందని భావిస్తున్నారు. అయితే వారి భార్య/భర్తలకు, మైనర్ పిల్లలకు మాత్రమే గ్రీన్కార్డు జారీ చేస్తారు. తల్లిదండ్రులు, ఇతర కుటుంబ సభ్యులు అమెరికా రావడానికి మాత్రం కొత్త విధానం మోకాలడ్డుతోంది. అలాగే ఇందులో హెచ్1-బీ వీసాల ప్రస్తావన లేదు. అమెరికన్ల ప్రయోజనాలను తన విధానం కాపాడుతుందంటూ ట్రంప్ తన కొత్త ప్రతిపాదనను ఆదివారం రాత్రి కాంగ్రె్సకు పంపించారు. అమెరికా పౌరసత్వ మంజూరులో కీలకమైన గ్రీన్కార్డు విధానాన్ని పూర్తిగా ప్రక్షాళన చేయడంతో పాటు అమెరికా-మెక్సికో సరిహద్దులో గోడ నిర్మాణాన్ని కూడా ఇందులో ప్రతిపాదించారు. డ్రీమర్లు చదువుకుంటూ రెండేళ్లపాటు ఉద్యోగాలు చేసుకోవడానికి ఉపకరిస్తున్న ‘డెఫర్డ్ యాక్షన్ ఫర్ చైల్డ్హుడ్ అరైవల్స్ (డాకా)’ కార్యక్రమం రాజ్యాంగ విరుద్ధమని, దీనిని దశలవారీగా రద్దుచేస్తున్నట్లు ట్రంప్ గత నెలలో ప్రకటించారు. కొత్త ప్రతిపాదనలో దీనికి అనుగుణంగానే నిబంధనలు పొందుపరిచారు. గ్రీన్కార్డుల జారీకి ప్రతిభకు సంబంధించిన పాయింట్ల వ్యవస్థను నెలకొల్పాలని కాంగ్రెస్కు రాసిన ప్రతిపాదనలో ట్రంప్ పేర్కొన్నారు. ‘లాటరీ ద్వారా వీసాలు జారీచేయడాన్ని రద్దుచేయాలి. అమెరికా శరణార్థుల ప్రవేశ కార్యక్రమం దుర్వినియోగం కాకుండా దేశంలోకి అనుమతించే  శరణార్థుల సంఖ్యను తగ్గించాలి. వలస విధానం అమలుకు పది వేల మంది ఇమిగ్రేషన్-కస్టమ్స్ అధికారులను, 1000 మంది న్యాయవాదులను, 370 మంది ఇమిగ్రేషన్ న్యాయమూర్తులను, 300 మంది ఫెడరల్ ప్రాసిక్యూటర్లను నియమించాలి’ అని ప్రతిపాదించారు.
green kaardulu vaari bhaaryaapillalake jaareemigataa kutumba sabhyulaku kudaradukotta vidhaanamlo hehch1-bee oosu leduvashingtan, aktobaru 9: kathinamaina valasa vidhaanaanni america adhyakshudu donald trump pratipaadinchaaru. pratibha aadhaaramgaane americaloki evaraina adugupettaalani spashtam chesaru. deenivalla vela mandi bhaarateeya it nipunulaku melu jarugutundani bhaavistunnaaru. ayithe vaari bharya/bhartalaku, miner pillalaku matrame greencardu jaarii chestaaru. tallidandrulu, itara kutumba sabhyulu america raavadaaniki maatram kotta vidhaanam mokaladdutondi. alaage indulo hehch1-bee veesaala prastaavana ledu. americanla prayojanaalanu tana vidhaanam kaapaadutundantuu trump tana kotta pratipaadananu aadivaaram raatri congresku pampinchaaru. america pourasatva manjurulo keelakamaina greencardu vidhaanaanni puurtigaa prakshaalana cheyadamtho paatu america-mexico sarihaddulo goda nirmaanaanni kuudaa indulo pratipaadinchaaru. dreamerlu chaduvukuntu rendellapatu udyogaalu chesukovadaniki upakaristunna ‘defered action far chailduhood araivals (daka)’ kaaryakramam raajyaamga viruddhamani, deenini dasalavaareegaa radduchestunnatlu trump gatha nelalo prakatinchaaru. kotta pratipaadanalo deeniki anugunamgaane nibandhanalu ponduparichaaru. greencardula jaareeki pratibhaku sambandhinchina paayintla vyavasthanu nelakolpaalani congresku raasina pratipaadanalo trump perkonnaru. ‘latery dwara veesaalu jaariicheyadaanni radducheyaali. america saranaarthula pravesha kaaryakramam durviniyogam kakunda desamloki anumatinche  saranaarthula sankhyanu tagginchaali. valasa vidhaanam amaluku padi vela mandi imigration-customs adhikaarulanu, 1000 mandi nyaayavaadulanu, 370 mandi imigration nyaayamuurtulanu, 300 mandi federal praasikyuutarlanu niyaminchaali’ ani pratipaadinchaaru.